23. schôdza NR SR - 10.deň - A. dopoludnia
Dátum: 2024-12-09
Poslanec: Matovič, Igor (SLOVENSKO)
Druh vystúpenia: Vystúpenie

20. Kolegovia, kolegyne, mrzí ma, že tu nie sú, alebo to je to minimum, minimum, tuším, pozerám, raz, dva, tri, traja poslanci za vládu organizovaného zločinu, ktorá si dala za cieľ takto exemplárne porušiť všetky svoje predvolebné sľuby. Čo ste to ľuďom sľúbili pred voľbami? Čo ste mali po celom Slovensku napísané? Znížite ceny potravín, lacnejšie energie budú, Fico týždeň pred voľbami v sobotných dialógoch sľúbil nikomu sa nič nebude brať z toho, čo má, nemyslené zlodejom, čo si nakradli, ale ako sľub zachovania sociálnych istôt. Všade ste hovorili, že ako za vás bude lepšie a po voľbách nerobíte nič iné, iba, samozrejme, prvú vec ste si nadelili beztrestnosť, amnestiu za rozkradnutie republiky, za rozkradnutie 30 mld. eur, a druhú vec ste si nadelili o 100 % vyššie platy, 5-tisíc eur mesačne. A v kontexte aj včerajšieho dňa, kedy zdravotníkom, ktorí zachránili Ficovi holú prdel, vy im napľujete do očí a tento týždeň zrejme sem prídete teda s návrhom, že vlastne Fico bude rozhodovať, lebo keď naozaj celý ten zákon, všetky tie písmenká dáme bokom a pozrieme si na podstatu, to bude o tom, že Fico bude rozhodovať, keď sa nejaký zdravotník rozhodne odísť zo svoje práce a že chcel by ísť možno iba do ambulancie vo vedľajšej budove robiť, lebo už sa nemôže na to pozerať, jako SMER, HLAS, SNS rozkrádajú nemocnice. V tomto prípade najmä HLAS, lebo to jednoducho patrí pod HLAS spolu s Haščákom z Penty, s Dôverou a podobnými. Čiže keď ten zdravotník sa už nemôže pozerať na to, že mu pod rukami zomierajú ľudia, lebo nemá lieky, nemá špičkové onkologické lieky, lebo Rumuni majú viac inovatívnych liekov k dispozícii, jako Slováci, čiže on vidí trebárs na tej onkológii, že mu tam zomierajú zbytočne ľudia, lebo vy potrebujete Kažimírovi postaviť ďalšiu vilu na Francúzskej riviére z peňazí, ktoré boli určené na liečbu chorých ľudí, tak Fico bude tomu zdravotníkovi podpisovať papier, to veľmi zjednoduším a hyperbolizujem, že teda že či on môže, alebo nemôže odísť z tej nemocnice, kde pod rukami mu zomierajú ľudia, ktorí mohli byť vyliečení, len preto, lebo vy ste si povedali, že budete kradnúť aj tie peniaze, ktoré patria chorým ľuďom. Toto ste včera prijali. Vy si uvedomujete, čo robíte od volieb doteraz? To je jeden veľký súvislý podvod. Nesplnili ste jeden jediný sľub. Možno oligarchom, zbohatlíkom a tým, s ktorými ste tú republiku rozkrádali, že ich dostanete z lochu, že im zabezpečíte beztrestnosť, že im dáte amnestiu. Áno, tento sľub ste splnili, uznávam, par excellence. Ten je, ten je parádne, to si môžte odfajknúť a za to každý môžte zinkasovať pár miliónikov, lebo teda poslúžili ste. Ale komu ste poslúžili? Však vy máte v tejto sále hájiť a v parlamente verejný záujem, nie záujem mafie. Takého policajného prezidenta sme tu mali, ktorý sa stal policajným prezidentom a miesto toho, aby chránil ľudí, pomáhal chrániť ich pred mafiou, tak mafii otvoril kanceláriu vedenia Národnej kriminálnej agentúry a povedal svojmu synovcovi Norbertovi Bödörovi tu si sadkaj a ty organizuj, ako bude policajný zbor vyšetrovať. Vy sa nehanbíte za seba? Čo vy ste urobili zo Slovenska? Tridsaťpäť rokov od revolúcie. Ten tajtrlík v prezidentskom paláci ešte hovorí no mali by sme to osláviť ako ten, to výročie, to je veľké výročie, a le svojim politikom, svojim poslancom, svojim opičkám tuto v tejto sále hovorí, aby hlasovali za všetky zločiny, čo ste za ten rok aj štvrť odhlasovali. A zločin voči rodinám, ktorý ste odhlasovali tým, že ste im ukradli daňové bonusy, ktoré my sme im dali a my sme im to nedali vtedy, že bola ľahká doba, nebolo, nemali sme kam tie peniaze dávať, tak sme teda dali peniaze rodinám. O 531 % sme zvýšili daňové bonusy, a preto sme ich zvýšili, lebo vy ste kašľali na tie rodiny, vám tie rodiny boli ukradnuté. Vám išlo len o rodinu Bödörovu, Gašparovu, Ficovu, Kažimírovu, Počiatkovu, Kaliňákovu, Brhelovu a môžem vám takto menovať ďalšie desiatky rodín, o ktoré vám išlo. Čiže milióny rodín a tie státisíce, ktoré vás sem zvolili, tie vám boli úplne ukradnuté. Osem rokov medzi rokom 2012 a 2020, kedy ste vládli druhá a tretia Ficova vláda, podotýkam, druhá Ficova vláda, nikto vám nerobil problémy, žiadneho Danka ste tam nemali alebo Huliaka, že by vám teraz tam sa niekde hádzal o zem, 83 kolesíkov ste tu mali. Mohli ste rozhodnúť o čomkoľvek a viete, čo ste v tom práve období urobili, keď ste mali absolútnu moc a keď sa vám prachy sypali do rozpočtu práve z mozoľov tých rodičov tých detí a z ich starých rodičov mozoľov? Tri roky ste rodinám s deťmi nezvýšili daňový bonus ani o jeden jediný cent. V roku 2016 ešte navyše ste aj dôchodcom rozposlali (povedané so smiechom) každému jednému doporučený list, že im zvyšujete dôchodok o 1,90 euro. Iba to poštovné stálo viac. Vy normálne vtedy, keď získate absolútnu moc, dosahujete absolútny stupeň vlastnej arogancie voči ľuďom, ktorí vás do tej moci zvolili. Áno, to je, presne takto postupoval Hitler, takto on pristupoval k ľuďom. Čím mal väčšiu moc, tých si ich menej vážil. Vy si hovoríte, že sociálna demokracia? Povedzte mi jeden jediný krok, ktorý by napĺňal znaky sociálnej demokracie za ten rok aj tri mesiace, čo ste pri moci, jeden jediný. Asociálna kleptokracia, ale sociálna demokracia v žiadnom prípade nie. Asociáli áno, lebo rodinám s deťmi v pohode, takto lusknutím prsta zoberiete 500 mil. eur. Rodine s dvomi študentami stredoškolákmi 2 160 eur len na daňovom bonuse, s tromi 3 240 eur, že vám nie je hanba. Chudákov starých ľudí, dôchodcov, ktorí mali rodičovský dôchodok a zaslúžený práve preto, keď majú deti pracujúce na Slovensku, ktoré prispievajú na dôchodky iných ľudí, čiže prispievajú do sociálneho systému, ako sa tomu hovorí, alebo Sociálnej poisťovne svojimi odvodmi, tak tí mali rodičovské dôchodky, tak tým ste klepli po prstoch a celé ste im to ukradli. A ešte necháte tú opičku tam, aby tam chodila, ukazoval Erik Tomáš sa s tým pojazdným Kotianom z požičovne, že teda vlastne vy ste to lepšie urobili pre tých dôchodcov. Ja sa pýtam, pre ktorých ste to lepšie urobili? Opäť len pre eštebákov, zbohatlíkov, ktorí majú deti vyštudované za prachy, ktoré brali tí eštebáci za to, že prenasledovali poctivých ľudí vyštudovaných niekde v Amerike, ktorí neprispievajú vôbec do sociálneho systému Slovenskej republiky. Tým ste zvýšili, áno, o 556 eur ste im zvýšili trinásty dôchodok, lebo my sme tým eštebákom dali 50 minimálny, lebo zákon nedovoľoval, že by sme išli aj pod to minimum. Dali sme im 50. A vy ste im koľko dali? Šesťstošesť tento rok, čiže eštebákovi ste zvýšili o 556. Ale povedzme si, ženu, poctivú babičku na Orave aj s deduškom, ktorí vychovali päť detí, a ten eštebák ich prenasledoval. A od tých päť detí pracujúcich na Slovensku za priemernú mzdu mali okolo 350 od jedného krát päť detí, okolo 1 800 eur ma od jedného dieťaťa rodičovský dôchodok, 1 800 eur od druhého. Tritisíc šesťsto. Babička s deduškom, ktorí majú päť poctivo vychovaných v chudobe detí, ktoré na Slovensku pracujú za priemernú mzdu. A ešte raz hovorím, babička s deduškom, ktorí majú päť poctivo pracujúcich detí na Orave, ktoré ten eštebák bratislavský prenasledoval. Tá naša spravodlivosť bola taká, že eštebák mal 50 rodičovský dôchodok a babička mala 300 a deduško mal 300, ale navyše mali každý po 1 800 rodičovský dôchodok za tých päť pracujúcich detí na Slovensku. Tisícosemsto, tisícosemsto, tristo a tristo, dobre počítam, štyritisícdvesto a tento eštebák mal 50 od nás. My sme im dali 4 200, tejto rodine ročne, a eštebák 50. Viete, čo ste spravili vy? Eštebákovi ste zvýšili trinásty dôchodok o 556 eur na 606, babičke, deduškovi tiež ste zvýšili na 606 eur, ale to je +306, +306, čiže zvýšili ste im, áno, o 612 eur trinásty dôchodok, ale ukradli ste im 3 600 cez rodičovský dôchodok. Čiže ako je, aký je stav? Eštebák +556 a babička s deduškom prenasledovaní tým eštebákom -3 600 rodičovský dôchodok +612, čo ste im prihodili cez trinásty dôchodok. Čiže aký máme stav? Dvetisícdeväťstoosemdesiatosem, keď počítam, ale mínus, čo ste dali babičke, deduškovi a 556 navyše eštebák, ktorý ich prenasledoval. A ešte teda, aby som teda nezabudol, áno, ako hovorí Erik Tomáš aj s tým požičovným Kotianom, ktorého si na tlačovky nosí, tak ten, áno, tam hovorí, však ale my sme to nahradili dvomi percentami, z daní budú mať, už nebudú mať tak, ako mali doteraz, budú mať 2 % z daní. Viete, koľko to približne vyjde pri, prepáčte (rečník na okamih opustil rečnícky pult, aby si z vedľajšieho miesta vzal podklady), viete, koľko to približne teda vyjde namiesto tých 3 600 eur, čo dostávali babička, deduško prenasledovaní eštebákom bratislavským? Približne desatinu z toho, čo dostávali pri priemernom plate, čiže namiesto 3 600 budú dostávať cez 2 %, povedzme si 360. Takže poďme si finálne skóre, eštebák +556 od tejto vraj sociálnej vlády a babička s deduškom mali priemerné skóre, keď si dobre pamätám, -2 988, ale dobre, buďme fér, že 360 im pribudne, tak nebudú -2 988, budú 2 628? Počítali ste niekto so mnou? Neviem. Dvetisícšesťsto dvadsaťosem okradli ste babičku s deduškom, prenasledovaní eštebákom, ktorého dve detičky študujú niekde v Amerike, lebo však mal parádny plat za to, že prenasledoval babičku s deduškom, a oni poctivo v chudobe vychovaných päť detí, ktorí na Slovensku pracujú. Toto je sociálna vláda?! Toto sú asociálni netvori, keď takéto niečo páchajú, a ten korunovaný, ktorý teraz letel do Brazílie, môžme odteraz mu v pohode hovoriť, že je asociálny mafiánsky netvor. Hovorím o Robertovi Ficovi. Toto spraviť so spravodlivosťou? Toto spraviť s chudobnými starými ľuďmi, ktorí ho na rukách vždy doniesli do parlamentu, do politiky? Zodrať ich z kože? Eštebákom pridávať? A tým poctivým, ktorí za poctivé chudobné peniaze tie deti vychovali, takto brať? Takto im orať po chrbte? Že sa nehanbíte. A popritom, samozrejme, teraz som hovoril len o rodičovských dôchodkoch, podotýkam, teraz sa vôbec nebavme ešte o tom, alebo môžme sa baviť, že keď teraz tuto títo, detičky eštebáka v Amerike, tí nemajú nárok na daňový bonus. Tí nestratia nič, tým ste nič nezobrali, ale tých päť detí a na Orave ten štandard je, že v priemere ľudia na Orave majú dvakrát viacej detí, ako máme na Slovensku, takže povedzme si, že v priemere majú tri deti a povedzme si, že v priemere tri školopovinné deti a keď v priemere teda len poviem, že 50 eur ste zobrali jednému, pri piatich deťoch, pätnásť detí krát 50 je 750 krát dvanásť mesiacov 9-tisíc eur ďalších, len tejto rodine, starým rodičom a deťom alebo rodičom cez daňové bonusy ste ukradli 12-tisíc eur. Ale nikoho z vás som nevidel, že by tu zvolal tlačovku alebo niečo by povedal, že počúvajte, ten Kažimír tú ukradnutú vilu musí vrátiť späť, predsa to nemôžme sa my pozrieť ľuďom do očí, že teda im ideme brať alebo zdravotníkom povieme, že budú nútení pracovať a Kažimír si nechá vilu na Francúzskej riviére za 5-6 mil. eur len tak, evidentne z úplatku postavenú alebo kúpenú. Nikto z vás, všetci ticho, svedomie zamknuté v úschovni tam niekde na úrade vlády alebo vo vašich vlastných gatiach, lebo sa bojíte, že kebyže poviete názor, kebyže poviete, že budete bojovať za spravodlivosť alebo za rodiny s deťmi, že vás nabudúce ten Fico nedá na kandidátku, alebo teda že nebude biznis pre tetu alebo pre manželku. Že sa nehanbíte, okrádate ako po nebohom ľudí, ktorí túto republiku postavili na nohy, ktorí platia jak po nebohom všetky možné, alebo teda jak jurovatý sa hovorí, všetky možné dane, poplatky, pokuty, odvody, ktoré zvyšujete, oriete im po chrbtoch a ešte napľujete do očí každému jednému, ktorého pomaly stretnete. Samozrejme, toto nie je téma o zdravotníkoch, ale to je absolútny vrchol arogancie, keď už teda nehovorím o tom, že okrádať dôchodcov, o ktorých vždy tu Fico hovoril, jak mu strašne na nich záleží. Okrádať rodiny, o ktorých vždy hovoril, že to je základná bunka v spoločnosti. Ale to, čo ste včera spáchali, že zdravotníkom, ktorí zachránia Ficovi holú prdel, napľujete do očí a všetci spoločne a tento týždeň verím, že tu za to ešte budete hlasovať poslušne, lebo vám to prikážu, lebo za tým gombíčkom budete vidieť, že budete mať zase teplé miestečko na kandidátke a zase bude sa šesť litrov mesačne kotúľať na účtik za to, že predáte svoje svedomie. Napľuť do očí zdravotníkom, ktorí zachránili Ficovi holý, holý zadok, holú prdel. A vy teraz sa budete, na to podujmete všetci a spolu budete hlasovať, že áno, pokoríte ich, potupíte ich, lebo však to je odmena za tú záchranu života toho skorumpovaného života Ficového. Že sa nehanbíte, ľudia, podviedli ste ľudí a dokopy celý sled tých krokov, ktoré robíte s tými sľubmi v kontexte so sľubmi, ktoré ste pred voľbami dali, to je najväčší volebný a predvolebný podvod v histórii Slovenskej republiky. My alebo naše hnutie, keď sme pred voľbami povedali, že všetci, čo sa zúčastnia volieb, ak budeme mať možnosť vstúpiť do vlády, tak presadíme pre každého jedného preto, aby sme zvýšili volebnú účasť, aby ľuďom záležalo na krajine, v ktorej žijú. Aby si uvedomovali, že sú súčasťou Slovenskej republiky, tak sme im povedali, budú mať 500 eur. Mňa ste išli obviňovať z toho, že to bol podvod? A v čom? Čestne som povedal, vtedy, keď budeme vo vláde, a zároveň každému jednému spravodlivo bez ohľadu na to, či volí bláznivo, alebo nie, či volí REPUBLIKU, volí nás, alebo kohokoľvek. To bol podvod? Nie. Podvod bol to, čo ste spáchali vy, že sa Pellegrini vycapí na bilbordy a povie, voľte mňa, voľte HLAS, budú lacnejšie potraviny, ďakujem pekne. O 50 % viacej za to isté, ako kúpite v Poľsku, v tom istom obchode, v tom istom obchode a nie nejakom takom šuflikantskom niekde, že predávajú po záruke. V obrovskej sieti, ktoré majú mnohomiliardový obrat, ktorá pôsobí aj v Poľsku, ktorá pôsobí aj na Slovensku. Julo Jakab? Ficove potraviny.sk. Každý mesiac si môžete pozrieť, koľko ten košík potravín stojí, a teda, že či sa niekam Slovensko hýbe. Nič. Ľuďom ste hovorili, že spravíte poriadky s obchodnými reťazcami. Nič. Ľuďom ste hovorili, napísali ste si to do volebného programu jak budete zvyšovať platy učiteľom. Nič. Každý potom jako zachránili teda tú prdel Ficovu, tak sme si mysleli, že však teda predsa tým zdravotníkom zvýšite niečo. Ale vy nieže zvýšite, vy historicky prvýkrát ste prišli s rozhodnutím, že vy im uberiete zo zákonných platov. Doteraz od revolúcie na Slovensku platy len rástli. Vy ste prvá vláda, ktorá koná vyslovene antisociálne, že vy do zákonných platov ste vstúpili a povedali ste si nie, jednoducho za odmenu treba im tie platy znížiť. Policajtov? Na tých ste sa vykašlali, lebo Fico Šutajovi povie, že spôsobil mu atentát, neustrážil to, tak vlastne tí policajti radoví budú akože kvôli tomu trpieť. Vy máte Boha pri sebe? Ja viem, nemáte, okej, možno Marxa a Engelsa. Ale čím ten radový policajt môže za to, že Šutaj Eštok si svojho dilinka kamaráta spraví šéfa ochranky? Čím ten radový policajt za to môže, ktorý si to poctivo odmaká a naozaj sa s tými zločincami stretá a pasuje a zabezpečuje pomáhať a chrániť pre ostatných. A to nehovorím, že tomu policajtovi opäť daňové bonusy, jak mu idete po krížoch. Zoberiete mu všetko to, čo len pomaly ani nemá. Ale nie, policajt je vinovatý, nie Šutaj Eštok je vinovatý, policajt je vinovatý, že na Fica bol spáchaný atentát. Však ak by tam dal normálneho človeka ako šéfa ochranky, ak by nevyberali si podľa sympatií osobného ochrancu Roberta Fica, ale vyberali by si podľa schopností, tak sa mu to nestane, však osobný ochranca stál päť metrov za Ficom. Má podľa predpisov stáť vedľa neho. V tej situácii mal stáť vedľa neho a mal reagovať. Reagoval úplne iný policajt, ktorý tam namieste bol do 1,2 sekundy. Čiže čo, bola to chyba tých policajtov alebo bola to Ficova chyba, že dovolil šuflikanta mať za ministra vnútra, ktorý si dosadí kamaráta za šéfa ochranky, druhého kamaráta za osobného ochrancu priamo predsedu vlády, kde by mal byť ten najelitnejší z elitných. Ale nie Fico bude vinný, nie Šutaj Eštok bude vinný, radoví policajti nedostanú zvýšené platy. No ďakujem pekne za takú spravodlivosť a skúste mi, ešte raz hovorím, nájsť jednu oblasť verejného života na Slovensku, kde ste dokázali byť spravodliví v duchu sociálnej demokracie, ktorú tak hrdo 20 rokov či koľko za svojím menom nosíte. V ničom, ľudia, v ničom, ja vám pomôžem. Môžete hľadať, môžete sa potiť pri tom, môžete gúgliť, čo to len dá, nenájdete nič. Vy ste za rok a štvrť neurobili pre ľudí absolútne nič, vy ste za rok a štvrť nesplnili jeden jediný sľub, práve naopak, dva kľúčové sľuby ste splnili, ktoré ste si dali asi sami sebe. Jedno mafii, že im dáte beztrestnosť a druhé sami sebe, že si zvýšite sami sebe platy o 100 %, o päť tisíc eur mesačne, že vám nie je hanba. Návrh, ktorý predkladáme, je návrh, aby ste sa vrátili späť, aby ste urobili ten krok späť, lebo ja vám to budem tu opakovať stále. Ak vy pôjdete ďalej touto cestou a nezačnete opravovať svoje asociálne kroky, vaši vlastní voliči v nasledujúcich voľbách vás odstavia od moci a verte tomu, že to už nebude na štyri roky. To už bude na sakra dlho, lebo tak ak im pľujete do tváre rad radom, lebo aj tí vaši voliči sú rodičia s deťmi, aj tí vaši voliči sú rodičia, ktorí poberali rodičovský dôchodok, aj tí vaši voliči budú platiť tú 23 % dépeháčku, kde sa Fico pred voľbami zaprisahal, že v žiadnom prípade dépeháčku zvyšovať nebudete. Aj tí vaši voliči budú doplácať na vaše kroky, ktoré ste tu teraz za posledné mesiace prijali a aj tí vaši voliči, keď budú napríklad okradnutí, budú potom čumieť jak teliatko na nové vráta, že počkať, ako? Ten zločinec, čo ma okradol o milión alebo stotisíc alebo päťdesiat, on čo, on dostane podmienku? A potom tomu človeku vysvetľujte, že to bolo správne, ale povedzte im pravdu, povedzte im, že to bolo len a len pre vás, lebo ste si chceli dať amnestiu a beztrestnosť za zločiny, ktoré ste spáchali. Buďte k nim úprimní, nepodceňujte ich, lebo to, čo robíte, mne z toho vyplýva jediné. Vy si myslíte, že vaši voliči sú hlupáci en bloc, že oni nebudú pozerať na fakty, že oni nebudú konfrontovať vaše sľuby s vašimi skutkami. Vy sa spoliehate na to, že ich znova ukecáte klamstvami a konšpiráciami, ale ja vám hovorím, že nie. Áno, trištvrtina vašich voličov sú hlupáci, ale štvrtina vašich voličov, ktorí na tie argumenty počúvať budú, a ktorí seno nežerú, len boli vami podvedení a oklamaní, vás nakoniec pripravia o moc a keď chcete tomu zabrániť, hlasujte za tento návrh zákona. To bude prvý krok k tomu, aby ste sa zachránili pri moci, aby ste mali akú takú šancu. Lebo ešte raz vám hovorím, ak toto dokonáte, ak tým rodinám ukradnete tisícky eur ročne len na daňovom bonuse, môžete robiť, čo chcete, už sa k moci nepreklamete. Máte unikátnu šancu povedať stačilo, a zároveň povedať, odkiaľ to zoberiete. Stačí, že splníte ďalší sľub a že teda nebudete toľko zbrojiť. Však ste hovorili o tom, jakí vy ste tu mierové pomaly holubice samé stelesnené. Tak načo dávate Kaliňákovi 700 mil. eur navyše? Na to, aby to rozkradol? Aby mal viacej úplatkov pre seba, pre kamarádov, či alebo sa na tom rovno podieľate na tom lupe? Čiže keď chcete rodinám s deťmi nebrať a zachovať im rovnaký štandard, aký mali tento rok, peniaze na to máte, sú u Kaliňáka na účte. (Potlesk.)